Kapten Kit

Kapten Kit ialah sebuah siri televisyen cereka Malaysia yang bertema penjagaan alam sekitar yang disiarkan dalam slot Aksi (Isnin, 9 malam) TV3. Siri 13 episod arahan Aziz M. Osman dan Along Hafiz ini dibintangi oleh Asry Azizan sebagai wiranya.

Pelakon
Asry Azizan sebagai Kassim Selamat/Kapten Kit (protagonis)
Puteri Fateen Nasuha sebagai Sofea
Azie Yahaya sebagai Dr. Tini
Qazem Nor sebagai Nash (penjahat utama)
Munir sebagai Yahaya
Kishz sebagai Naidu
A. R. Badul sebagai Datuk J

Penerbitan
Mengenai idea Kapten Kit, Aziz M. Osman menjelaskan "Idea Kapten Kit, timbul selepas melihat sikap sesetengah masyarakat hari ini yang gemar membuang sampah merata-rata. Sebagai pengarah, saya rasa terpanggil mendidik mereka agar lebih mementingkan penjagaan alam sekitar menerusi konsep kitar semula. Mungkin sukar jika menggunakan konsep kempen dan ceramah kerana orang mudah bosan. Melihat masyarakat suka hiburan, saya rasa drama ataupun filem medium terbaik menyalurkan informasi mengenai penjagaan alam sekitar di samping membantu kerajaan mencapai matlamat diingini." Tambahnya lagi, "Sasaran utama penonton Kapten Kit adalah kanak-kanak kerana mereka generasi muda yang senang dibentuk. Selain berhibur dengan konsep superhero dan elemen komedi yang diselitkan, mereka akan belajar cara mengitar barang semula. Mana tahu, boleh membentuk minat mereka menjadi saintis."

Mengenai perihal penerbitan, Aziz mengakui keadaan cuaca tidak menentu melambatkan proses penggambaran drama itu, tetapi tidak mematahkan semangat juangnya bersama kru produksi untuk terus melebarkan kreativiti mereka dalam drama itu. "Boleh dikatakan setiap hari hujan. Justeru, kami akan pastikan memulakan penggambaran awal pagi supaya jadual yang ditetapkan tidak terganggu." Lebih-lebih lagi, teknik CGI tidak banyak digunakan "kerana ingin memelihara keaslian jalan cerita yang hendak disampaikan."

Rujukan

Pautan luar
Kapten Kit di TV3

Kategori:Rancangan TV3
Kategori:Siri drama televisyen Malaysia
Kategori:Drama Melayu